ระยะยาว ระยะสั้น
แอปเปิ้ลผิวหนาและมีรสเปรี้ยว เช่น โจนาธานส์ (Jonathans) โรม (Rome) เมลโรส (Melrose) ฟูจิ (Fuji) และแกรนนี่สมิธ (Granny Smiths) มักจะเป็นตัวเลือกที่ดีที่สุด แอปเปิ้ลผิวบางและรสหวาน อย่างเช่น เรดดิลิเชียส (Red Delicious) หรือโกลเด้นดิลิเชียส (Golden Delicious) มักจะไม่ค่อยดีเท่า นอกจากนี้ให้แน่ใจว่าแอปเปิ้ลของคุณอยู่ในสภาพดี แอปเปิ้ลที่มีจุดอ่อนหรือรอยช้ำจะปล่อยก๊าซเอทิลีนเป็นจำนวนมากซึ่งอาจจะทำให้แอปเปิ้ลที่อยู่ใกล้เคียงเน่าเร็วกว่าปกติและอาจจะทำให้ความพยายามในการเก็บรักษาของคุณสูญเปล่า แม้แต่แอปเปิ้ลที่อยู่ในสภาพดีก็จะปล่อยก๊าซเอธิลีนออกมาเล็กน้อยเช่นกัน และจะส่งผลให้แอปเปิ้ลที่สัมผัสเสียดสีกันขณะที่เก็บอยู่ในที่เก็บรักษามีแนวโน้มว่าจะเน่าเร็วขึ้น นอกจากนี้ถ้าแอปเปิ้ลเริ่มเน่าตอนอยู่ในที่เก็บรักษาก็อาจจะส่งผลกระทบต่อแอปเปิ้ลผลอื่นๆ ที่มันสัมผัส ทำให้ทั้งหมดเน่าไปด้วยได้ การห่อแอปเปิ้ลแต่ละผลแยกกันจะช่วยป้องกันความเสียหายที่อาจจะเกิดขึ้นเมื่อแอปเปิ้ลสัมผัสกันได้   แบ่งส่วนหนังสือพิมพ์ออกเป็นสี่ส่วนและวางซ้อนกระดาษที่แบ่งไว้นั้นเข้าด้วยกัน เลือกส่วนที่มีเฉพาะหมึกสีดำเนื่องจากหมึกสีนั้นมีโลหะหนักที่เป็นพิษ วางแอปเปิ้ลไว้ด้านบนกระดาษหนังสือพิมพ์ที่ซ้อนกันไว้ นำแผ่นด้านบนสุดพันรอบแอปเปิ้ล บิดมุมกระดาษเข้าหากันเบาๆ ให้ห่อผลแอปเปิ้ลไว้ อย่าบิดแน่นเกินไปเพราะว่าถ้าคุณทำอย่างนั้นอาจจะทำให้กระดาษขาดได้ วัตถุประสงค์คือเพื่อป้องกันไม่ให้แอปเปิ้ลสัมผัสกับแอปเปิ้ลผลอื่นไม่ใช่เพื่อป้องกันอากาศ ห่อแอปเปิ้ลด้วยกระดาษหนังสือพิมพ์ที่แบ่งหนึ่งส่วนสี่แผ่นต่อไปจนครบทุกผล ภาชนะนี้ไม่ควรจะปิดผนึกแน่นไม่ให้อากาศเข้า เนื่องจากคุณไม่ได้ต้องการจำกัดการไหลเวียนของอากาศอย่างสิ้นเชิงตอนคุณเก็บรักษาแอปเปิ้ล แต่ควรจะป้องกันอากาศให้มากที่สุด การกันฉนวนให้กล่องยังช่วยควบคุมอุณหภูมิของแอปเปิ้ลและปริมาณของการไหลเวียนอากาศที่ได้รับอีกด้วย บุภาชนะด้วยฟางหรือพลาสติกที่เจาะรูสำหรับรองก้น เรียงแอปเปิ้ลไว้ข้างๆ กัน ให้แน่ใจว่าห่อกระดาษหนังสือพิมพ์ไม่หลุดออกมาและผิวแอปเปิ้ลไม่ได้สัมผัสกันโดยตรง ห้องใต้ดินสำหรับเก็บหัวผลผลิตเป็นสถานที่ที่เลือกเก็บบ่อยที่สุด แต่ชั้นใต้ดินที่ไม่ร้อน ห้องใต้หลังคาที่ไม่ร้อน หรือนอกชานที่มีการปิดล้อมรอบก็สามารถใช้ได้เช่นกัน แต่อุณหภูมิโดยเฉลี่ยของบริเวณนั้นไม่ควรลดต่ำกว่าจุดเยือกแข็งเกินไป เนื่องจากกระบวนการแช่แข็งจะทำให้เซลล์ของแอปเปิ้ลแตกและจะทำให้เละตอนมันละลาย เมื่อมันฝรั่งเริ่มแก่มันจะปล่อยก๊าซออกมา และก๊าซนี้อาจจะทำให้แอปเปิ้ลเน่าเร็วขึ้น คุณสามารถเก็บรักษาผลิตผลสองชนิดนี้ไว้ในห้องหรือสถานที่จัดเก็บเดียวกันได้ แต่ไม่ควรเก็บไว้ข้างๆ กัน การเก็บด้วยวิธีนี้จะทำให้แอปเปิ้ลสามารถคงความสดไว้ได้เป็นเวลาหลายเดือน แต่จะเริ่มเน่าเสียหลังจากนั้น ตรวจสอบแอปเปิ้ลที่คุณเลือกและแยกแอปเปิ้ลที่มีรอยช้ำหรือจุดอ่อนออกจากแอปเปิ้ลที่ยังไม่เสียหาย แอปเปิ้ลที่ไม่ดีหนึ่งผลสามารถทำให้ทั้งหมดเน่าได้เพราะว่าแอปเปิ้ลจะผลิตก๊าซเอทิลีนจำนวนมากเมื่อพวกมันเน่า ดังนั้นคุณจึงไม่ควรจะเก็บแอปเปิ้ลสภาพไม่ดีรวมกับแอปเปิ้ลที่มีสภาพดี เมื่อเก็บไว้ในตะกร้าที่อุณหภูมิห้อง แอปเปิ้ลจะคงความสดได้ประมาณสองวัน แน่นอนว่านี่ไม่ใช่เวลานาน แต่ควรจะกินแอปเปิ้ลที่สภาพไม่ดีภายในระยะเวลาสั้นๆ ไม่ว่าคุณจะเก็บอย่างไรก็ตาม เนื่องจากแอปเปิ้ลที่เน่าไปบางส่วนมีแนวโน้มที่จะเน่าเร็วขึ้น  ถ้าแอปเปิ้ลเสียหายเกินกว่าที่มนุษย์จะบริโภคได้ คุณอาจจะลองโยนออกไปในป่าให้กวางหรือสัตว์ป่าอื่นๆ กินแทนก็ได้นะ แม้ว่าสัตว์ป่าจะไม่สนใจ แต่เมื่อแอปเปิ้ลเน่าไป มันจะเป็นแหล่งอาหารสำหรับแมลงและสิ่งมีชีวิตอื่นๆ ที่อาศัยอยู่ในดินได้ แอปเปิ้ลจะคงความสดนานขึ้นเมื่อเก็บไว้ในความเย็นเล็กน้อย ตู้เย็นสมัยใหม่จะมีลิ้นชักเก็บผลไม้ และถ้าตู้เย็นของคุณมีลิ้นชักแบบนี้คุณควรเก็บแอปเปิ้ลไว้ในนั้น ถ้าไม่มี ให้วางแอปเปิ้ลในภาชนะพลาสติกที่ไม่มีฝาปิดไว้เกือบด้านในสุดซึ่งมีแนวโน้มว่าจะเย็นที่สุด นอกเหนือจากอุณหภูมิเย็นๆ แล้ว แอปเปิ้ลยังต้องการความชุ่มชื้นเล็กน้อยเพื่อคงความสดใหม่ การวางผ้าขนหนูกระดาษชื้นๆ บนแอปเปิ้ลจะให้ความชุ่มชื้นอย่างเพียงพอ แต่ถ้าคุณห่อแอปเปิ้ลด้วยผ้าขนหนูกระดาษเปียก คุณต้องแน่ใจว่าไม่ได้ปิดผนึกมันไว้ในภาชนะหรือลิ้นชักที่ไม่มีอากาศถ่ายเท ถ้าคุณมีปุ่มหมุนควบคุมอุณหภูมิสำหรับลิ้นชักเก็บผลไม้ ให้ตั้งค่าไว้ที่อุณหภูมิระหว่าง -1.1 ถึง 1.7 องศาเซลเซียส นี่คือช่วงอุณหภูมิที่เหมาะสมสำหรับการเก็บแอปเปิ้ล การเก็บไว้ในสภาวะที่เย็นกว่านี้จะทำให้เซลล์แตก ทำให้แอปเปิ้ลเละจนกินไม่ได้ และการเก็บไว้ในสภาวะที่อุ่นกว่านี้ที่อุณหภูมิแค่ประมาณ 12.2 องศาเซลเซียส อาจจะทำให้แอปเปิ้ลสุกเร็วขึ้นเป็นสองเท่า  ถ้าคุณไม่มีการตั้งค่าควบคุมอุณหภูมิที่ช่วยให้คุณสามารถควบคุมอุณหภูมิด้วยองศาได้ แต่คุณมีการตั้งค่าพื้นฐานที่ช่วยให้คุณสามารถทำให้ตู้เย็นหรือลิ้นชักเก็บผลไม้เย็นลงหรืออุ่นขึ้นได้แล้วล่ะก็ ให้วางเครื่องวัดอุณหภูมิในลิ้นชักและปรับตั้งค่าจนกว่าเครื่องวัดอุณหภูมิจะแสดงตัวเลขในช่วงที่เหมาะสม การเก็บรักษาด้วยวิธีนี้จะทำให้แอปเปิ้ลสามารถคงความสดได้นานถึงสามสัปดาห์
เริ่มต้นด้วยแอปเปิ้ลพันธุ์ที่เก็บได้นาน. ห่อแอปเปิ้ลแต่ละผลแยกกัน. บุลังหรือกล่องกระดาษแข็งด้วยฉนวน. วางแอปเปิ้ลไว้ในภาชนะที่มีฉนวน. เก็บแอปเปิ้ลไว้ในสถานที่เย็นๆ . อย่าเก็บแอปเปิ้ลไว้ใกล้มันฝรั่ง. ตรวจดูแอปเปิ้ลของคุณหลังจากสองสามเดือน. เริ่มต้นด้วยแอปเปิ้ลที่มีสภาพดี. วางแอปเปิ้ลที่สภาพไม่ดีบนเคาน์เตอร์. กองแอปเปิ้ลดีในตู้เย็น. วางผ้าขนหนูกระดาษชุบน้ำหมาดๆ ไว้บนแอปเปิ้ลในตู้เย็น. ดูแลอุณหภูมิถ้าเป็นไปได้. เฝ้าดูแอปเปิ้ลของคุณ.
https://www.wikihow.com/Store-Apples https://www.wikihow.com/Store-Apples
Long-Term Short-Term